Hui s'han incorporat 11 nous agents a la Policia Local de Sagunt
28 de desembre 2020

![](/media/q3xgfmis/58-img_3591_c.jpg)  
  
Este matí s'han incorporat 11 nous agents a la Policia Local de Sagunt. Han sigut rebuts per la delegada de Policia Local, Natalia Antonino, que els ha dedicat unes paraules de benvinguda: «**Estos agents són aire fresc que facilitarà la tasca de les seccions que es crearan dins del nou organigrama. En definitiva, per a reforçar la seguretat en el municipi. Els hem desitjat molt d'ànim, ja que Sagunt és una ciutat amb molt de potencial professional**». D'estos agents, 9 són interins i 2 en comissió de servicis.  
  
A l'abril ja es van incorporar altres 13 agents per oposició, dels quals 4 ja estan en servici, mentre que els altres 9 estan en període de formació en l'Institut Valencià de Seguretat Pública i Emergències (IVASPE). A més, de l'Oferta d'Ocupació Pública de 2019, hi ha 28 places d'agent pendents d'oposició. També estan pendents d'oposició cinc places d'oficials, una d'intendent i una de comissari.  

![](/media/qhnh3dpq/58-img_3599_c.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/hui-s-han-incorporat-11-nous-agents-a-la-policia-local-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/hui-s-han-incorporat-11-nous-agents-a-la-policia-local-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/hui-s-han-incorporat-11-nous-agents-a-la-policia-local-de-sagunt/ "Linked In")
*   [](mailto:?body=https://aytosagunto.es/va/actualitat/hui-s-han-incorporat-11-nous-agents-a-la-policia-local-de-sagunt/)